L-Enemalta pposponiet l-iskeda ta' xogħlijiet regolari ta' manutenzjoni tagħha ħlief għal xogħlijiet essenzjali fid-dawl tal-mewġa qawwija ta' sħana li hawn bħalissa fil-gżejjer Maltin. Aktar kmieni illum l-Enemalta ħabbret lista ta' xogħlijiet skedati ta' manutenzjoni u aġġornament tan-netwerk li jistgħu jeħtieġu interruzzjonijiet temporanji fil-provvista tal-elettriku f'żoni differenti f'Malta u Għawdex. Dawn ix-xogħlijiet isiru regolarment matul is-sena bħala parti mir-rekwiżiti ta' manutenzjoni u tisħiħ tal-grid nazzjonali tal-elettriku. Għaldaqstant, biex anki jitnaqqas l-inkonvenjent għall-pubbliku, l-Enemalta ddeċidiet li l-iskeda ta' xogħlijiet ta' manutenzjoni regolari li kienu ppjanati għal dawn il-jiem se tiġi riveduta u se ssir biss il-manutenzjoni essenzjali. Fl-isfond ta' mewġa qawwija ta' sħana li qed tolqot il-gżejjer Maltin, l-Enemalta qegħda tipposponi l-iskeda ta'… Posted by Enemalta plc on Tuesday, August 3, 2021 Ċertu toroq f'dawn il-lokalitajiet kienu ppjanati li jista' jkollhom qtugħ fil-provvista tal-elettriku għal xi ħin: #td_uid_2_610a2ab776256 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/08/03103035/2.2-80x60.jpg) 0 0 no-repeat}#td_uid_2_610a2ab776256 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/08/03103033/1.3-80x60.jpg) 0 0 no-repeat}#td_uid_2_610a2ab776256 .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/08/03103022/2.1-80x60.jpg) 0 0 no-repeat}#td_uid_2_610a2ab776256 .td-doubleSlider-2 .td-item4{background:url(https://cdn.newsbook.com.mt/wp-content/uploads/2021/08/03103020/1.2-80x60.jpg) 0 0 no-repeat}#td_uid_2_610a2ab776256 .td-doubleSlider-2 .td-item5{background:url(https://cdn.newsbook.com.mt/wp-content/uploads/2021/08/03103007/1.1-80x60.jpg) 0 0 no-repeat}#td_uid_2_610a2ab776256 .td-doubleSlider-2 .td-item6{background:url(https://cdn.newsbook.com.mt/wp-content/uploads/2021/08/03101406/1-80x60.jpg) 0 0 no-repeat}#td_uid_2_610a2ab776256 .td-doubleSlider-2 .td-item7{background:url(https://cdn.newsbook.com.mt/wp-content/uploads/2021/08/03101419/2-80x60.jpg) 0 0 no-repeat}#td_uid_2_610a2ab776256 .td-doubleSlider-2 .td-item8{background:url(https://cdn.newsbook.com.mt/wp-content/uploads/2021/08/03101432/3-80x60.jpg) 0 0 no-repeat}#td_uid_2_610a2ab776256 .td-doubleSlider-2 .td-item9{background:url(https://cdn.newsbook.com.mt/wp-content/uploads/2021/08/03102259/11-80x60.jpg) 0 0 no-repeat}#td_uid_2_610a2ab776256 .td-doubleSlider-2 .td-item10{background:url(https://cdn.newsbook.com.mt/wp-content/uploads/2021/08/03102313/21-80x60.jpg) 0 0 no-repeat}#td_uid_2_610a2ab776256 .td-doubleSlider-2 .td-item11{background:url(https://cdn.newsbook.com.mt/wp-content/uploads/2021/08/03102327/31-80x60.jpg) 0 0 no-repeat} 1 minn 11 It-Tlieta 3 ta' Awwissu: Il-Ħamrun – 4.30am sa 9am Il-Fgura – 4.30am sa 7am Ħ'Attard – 7am sa 7pm Ħal Qormi – 7am sa 12pm (nofsinhar) Iż-Żurrieq – 7.30am sa 1pm Is-Siġġiewi – 7.30am sa 4pm Il-Mosta – 8am sa 12pm (nofsinhar) Ħal Tarxien – 8am sa 12pm (nofsinhar) Tas-Sliema – 8.30am sa 11.30am In-Naxxar – 8am sa 11.30am L-Erbgħa 4 ta' Awwissu: Il-Ħamrun – 4am sa 10am Ix-Xgħajra – 4.30am sa 8am Il-Belt Valletta – 6.30am sa 8.15am Il-Kalkara – 8am sa 1pm Il-Mosta – 8am sa 1pm Iż-Żebbuġ – 1pm sa 6pm Il-Mosta – 4.45am sa 8am Iż-Żejtun – 7.30am sa 12pm (nofsinhar) In-Nadur – 8am sa 12.15pm Il-Ħamis 5 ta' Awwissu: Ħaż-Żebbuġ – 4.30am sa 1pm Ħal-Luqa – 8am sa 12.30pm Paola – 11pm sa 5am Il-Ħamrun – 11pm sa 5am Il-Marsa – 11pm sa 2am In-Naxxar – 7.30am sa 12.30pm Ħaż-Żabbar – 8am sa 11am Għajnsielem – 8.30am sa 12.15pm Ħsara f'cable tad-dawl fi Triq Reġjonali; tingħalaq karreġjata Id-domanda għall-elettriku qed tilħaq livelli rekord Matul il-ġurnata tat-Tnejn diversi lokalitajiet esperjenzaw qtugħ fil-provvista tal-elettriku għal ħinijiet twal. Fost il-lokalitajiet affetwati kien hemm Birkirkara u ż-Żejtun, San Ġiljan u l-Gżira fost lokalitajiet oħra. Fi stqarrija għal dan il-Korporazzjoni Enemalta qalet li d-domanda għall-elettriku lbieraħ laħqet livell rekord ta' 561MW u li din kienet 6% aktar mill-ogħla domanda ta' 510MW li kienet reġistrata f'Lulju tal-2019. L-Enemalta qalet li d-domanda għall-elettriku fil-fatt bdiet tiżdied mill-ewwel mewġa ta' sħana li laqtet il-gżejjer Maltin fl-aħħar jiem ta' Ġunju meta d-domanda laħqet 536MW. Din ukoll kienet qabżet ir-rekord ta' Lulju ta' sentejn ilu. Meta mqabbla mas-sena l-oħra, id-domanda għall-elettriku fl-ewwel seba' xhur ta' din is-sena żdiedet b' 7.7%. Ingħad li ż-żieda qawwija fid-domanda li kellna f'dawn il-ġimgħat, u b'mod partikolari t-temperaturi għoljin, ikkawżat ħsarat fuq is-sistema tal-low voltage li affetwat numru ta' lokalitajiet. Filwaqt li l-Enemalta skużat ruħha għal kull inkonvenjent, qalet li qed tkompli tagħmel l-almu tagħha biex jonqos il-ħin tas-sospensjoni tal-elettriku. Spjegat li l-ħin ivarja skont it-tip ta' ħsara, fejn f'waqtiet l-elettriku jiġu lura wara ftit tal-ħin u f'oħrajn it-tiswijiet jieħdu aktar fit-tul. Biex tnaqqas l-inkonvenjent fejn possibbli, l-Enemalta qed tipprovdi servizz temporanju alternattiv permezz ta' generators li jitpoġġew ħdejn is-substation sakemm jitlestew it-tiswijiet. L-Enemalta qalet ukoll li qed tkompli tinvesti biex in-network ta' distribuzzjoni jkun upgraded u biex ilaħħaq b'mod iktar effiċjenti mad-domanda tant li s-sena investiet 12-il milljun ewro filwaqt li s'issa din is-sena investiet 6 milljun ewro fin-network ta' distribuzzjoni tagħha. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_610a2ab77e825_rand.td-a-rec-img{text-align:left}.td_uid_4_610a2ab77e825_rand.td-a-rec-img img{margin:0 auto 0 0}